Når du laver løn, skal medarbejderens fri telefon med på lønsedlen, således at den figurerer som en del, der skal afregnes A-skat og AM-bidrag af. Bruger du DataLøn som lønsystem, sker denne afregning helt automatisk, når du har angivet beløbet for fri telefon. Fri telefon er også med i feriepengegrundlaget, altså der skal beregnes feriegodtgørelse af beløbet. På samme måde skal der beregnes pension af værdien af fri telefon. Med andre ord er fri telefon både feriepengeberettiget og pensionsgivende.